ועדת הפנים והגנת הסביבה, כנסת 19, פרוטוקול מספר 311, 2014-06-17 11:00

מירי רגב: שלום לכולם.

מירי רגב: בוקר טוב.

מירי רגב: היום זה יום הסביבה בכנסת.

מירי רגב: יצא כך שאירחנו את השר להגנת הסביבה.

מירי רגב: גם סוגית הרעש של המטוסים קשורה לסוגית הסביבה.

מירי רגב: חשבנו שנכון לקיים את הדיון הזה ביום הסביבה.

מירי רגב: זה לא דיון ראשון שאנחנו עורכים בסוגיה הזאת ב-4 החודשים האחרונים.

מירי רגב: אני שמחה שמנכ"ל משרד התחבורה, עוזי יצחקי, נמצא איתנו.

מירי רגב: תודה רבה.

מירי רגב: היום זה היום החמישי לחטיפה.

מירי רגב: הנערים החטופים עדיין לא הוחזרו לבתיהם.

מירי רגב: אני מציינת את זה.

מירי רגב: נעשה את כל מה שניתן כדי להחזיר את הנערים הביתה בשלום.

מירי רגב: הכנסת במסגרת יום הנוער מארחת היום נערים מרחבי הארץ בוועדות הכנסת.

מירי רגב: יש להם מפגש של השדולה.

מירי רגב: נמצאים איתנו כאן אבישי ואיתמר.

מירי רגב: שלום לכם, מנהיגים צעירים.

מירי רגב: זה דור ההמשך שלנו.

מירי רגב: אתם כמובן מתרשמים ממה שקורה פה בכנסת.

מירי רגב: ברוכים הבאים לוועדה.

מירי רגב: סוגית הרעש של המטוסים היא סוגיה שדיברנו עליה במספר דיונים.

מירי רגב: דיברנו בסוגיה הזאת שנדרש צדק.

מירי רגב: עד היום היחידים שסבלו מהרעש של המטוסים היו בעיקר דרום תל אביב, קצת ראשון, קצת חולון.

<חיים ביבס: נראה לי שהרבה זמן לא היית במודיעין.

מירי רגב: כולם קופצים.

<חיים ביבס: אני מזמין אותך אלי כל ערב כדי שקצת מטוסים יעברו גם לך על הראש.

דוד ביטן: דרום תל אביב התחילו רק עכשיו קצת לסבול.

<חיים ביבס: דרום תל אביב כבר 3 שנים לא סובלים.

מירי רגב: שינוי מבנה הטיסות הביא לכך שהייתם בבג"ץ.

<חיים ביבס: היה דיון ראשון במחוזי.

<חיים ביבס: נקבע דיון נוסף ל-24 בספטמבר בשעה 7:30 בבוקר.

<חיים ביבס: איחדו את כל העתירות של כל ראשי הרשויות.

<חיים ביבס: אני מקווה שעד אז יישאר דלק למטוס שנשאר באוויר, כי אף אחד לא רוצה שהוא ינחת אצלו.

<חיים ביבס: בואו נחכה עד אז.

מירי רגב: כפי שאתם מבינים, המדינה הזאת היא מדינה קטנה.

מירי רגב: בסוף המטוסים צריכים להמריא וגם לנחות.

מירי רגב: אין דרך אחרת.

מירי רגב: צריך לנחות ולהמריא.

מירי רגב: צריך לעשות את זה בצורה נכונה, בצורה מידתית, בצורה שתחלק את הרעש בכל רחבי הארץ, לא רק במקום אחד.

מירי רגב: אין דרך אחרת.

מירי רגב: לא נוכל להימנע מזה, אלא אם כן נחליט שהשמים שלנו הם שמים סגורים.

מירי רגב: אנחנו לא מתכוונים שזה יקרה.

מירי רגב: השמים הם שמים פתוחים.

מירי רגב: בסוגיה אחת לא קיבלתי תשובה משר התחבורה, שזאת הסוגיה של הנחיתה בלילה.

מירי רגב: כפי שנאמר לנו כאן, השר הוא היחידי שקובע לגבי הנחיתות, תדירות הנחיתות ושעות הנחיתות.

מירי רגב: ביקשנו לקבל את תשובתכם.

מירי רגב: אני מתארת לעצמי שתתייחס לזה פה בדיון.

מירי רגב: ביקשנו את תשובת השר לגבי הגבלת שעות הנחיתות בלילה, כדי שלפחות בעניין הזה יהיה קצת יותר שקט לאותם תושבים שהנחיתות כל הלילה מעל הבתים שלהם.

מירי רגב: אני אבקש את תשובתך לאחר שתשמע את התייחסות ראשי הערים וגורמים נוספים.

מירי רגב: לגבי שדה תעופה אזרחי נוסף דיברנו.

מירי רגב: אמרנו שנקיים דיון נוסף בשאלה אם יהיה שדה תעופה בצפון, אם יהיה שדה תעופה בנבטים בדרום בעקבות מעבר צה"ל.

מירי רגב: אין ספק ששדה תעופה נוסף יגרום לחלוקה נוספת של הרעש.

מירי רגב: כל שדה תעופה שלא יקום יהיה בעוד 10 שנים.

מירי רגב: זה טוב, זה נכון.

מירי רגב: חשוב לנו להיערך לתכניות ארוכות טווח, אבל אנחנו צריכים לתת מענה נקודתי לרעשים שיש כרגע.

מירי רגב: צריך למצוא לזה פתרון.

מירי רגב: הפתרון צריך להיות פתרון שחלקו יהיה במסגרת החלטות שר שצריכות להשתנות.

מירי רגב: נראה איזו תשובה בית המשפט ייתן לפני שנחליט אם גם אנחנו נעתור יחד עם העיריות בעניין הזה.

מירי רגב: אני רוצה לשמוע את תשובת הממשלה.

מירי רגב: נשמע מה אומר בית המשפט המחוזי, לאחר מכן נקבל החלטה מה אנחנו עושים בסוגיה הזאת.

מירי רגב: לפני שאני מבקשת את התייחסות ראשי הערים, אני מבקשת לאפשר לד"ר יאיר ויסמן, חוקר, להציג בקצרה את סוגיית הרעש.

<חיים ביבס: כל פעם, גברתי היושבת-ראש, עושים טעות בדיון הזה.

<חיים ביבס: צריך להתייחס קודם לנושא הבטיחות, אחר כך לרעש.

<חיים ביבס: הבטיחות יותר חשובה מהרעש.

<חיים ביבס: כל פעם מושכים אותנו לאן שאנחנו לא רוצים.

<חיים ביבס: כל פעם מושכים לבעיית הרעש ולא לבעיית הבטיחות.

<חיים ביבס: צריך להציג את בעיית הבטיחות, אחר כך את בעיית הרעש.

מירי רגב: ראש עיריית מודיעין נמצא פה בכובעו כראש עיריית מודיעין, לא כיושב-ראש השלטון המקומי.

מירי רגב: אני מקבלת את זה.

מירי רגב: בסוגיית הבטיחות הוועדה קיבלה תשובה מצוינת מגיורא שהיה כאן.

מירי רגב: הוא אמר חד וחלק שהדבר שעל פיו פועלים זה קודם כל נושא של בטיחות המטוסים, בטיחות הנוסעים ואזרחי המדינה.

מירי רגב: הוא דיבר על זה והסביר שכל תוואי הטיסה הוא נגזרת מבטיחות הטיסה ומבטיחות המטוסים והאנשים.

מירי רגב: אם אתה רוצה לקבל תשובה נוספת בעניין הזה, אין לי שום בעיה.

<יאיר ויסמן: זאת הבעיה המוכרת היום.

<יאיר ויסמן: אתם רואים פה את הנתיבים של נתב"ג.

<יאיר ויסמן: אתם רואים את הכיוונים, את המרחקים מתל אביב וחולון.

<יאיר ויסמן: זה הרעש שתל אביב וחולון שומעים.

<יאיר ויסמן: באוסקה יש רעש איום ונורא, לכן השדה פעיל בין 7 ל-9 בבוקר, כאשר בלילות הטיסות עוברות לקנסאי.

<יאיר ויסמן: אותו דבר בפרנקפורט, באחד הנמלים הגדולים ביותר.

<יאיר ויסמן: גם שם הטיסות עוברות 100 קילומטר משם.

<יאיר ויסמן: רשות שדות תעופה הציעה בעבר את רמת דוד.

<יאיר ויסמן: רמת דוד הוא לא פתרון כל כך טוב.

<יאיר ויסמן: אתם רואים את הכיוונים של המסלולים שלו.

<יאיר ויסמן: זה יעבור על דלית אל-כרמל, על יוקנעם, על קריית אתא.

<יאיר ויסמן: אנחנו נעביר את זה למקומות אחרים.

<יאיר ויסמן: נבטים זה פתרון מצוין, כי המסלולים שלו כולם הם 8.26 או 7.25.

<יאיר ויסמן: אלה הכיוונים שלהם.

<יאיר ויסמן: הם לא עוברים על שום מקום.

<יאיר ויסמן: הם עוברים רק על הפזורה הבדואית ועל רמת חובב.

<יאיר ויסמן: באר שבע מצפון.

<יאיר ויסמן: לא מרעישים בכלל על באר-שבע.

<קריאה: בחובב בלילה זה לא יפריע לאף אחד.

<יאיר ויסמן: מי שטוען שאי אפשר ביחד, אז הנה תמונות שצולמו בנמל התעופה הבינלאומי באריזונה.

<יאיר ויסמן: אתם רואים את הf16- שנוחת יחד עם הבואינג.

<יאיר ויסמן: בארצות הברית יש 69 נמלי תעופה בפיקוח אווירי אזרחי ו-29 בפיקוח אווירי של משרד ההגנה.

<יאיר ויסמן: זה דבר מאוד מקובל בעולם.

<יאיר ויסמן: אתם יכולים לראות את הבואינג ליד ה-f16.

<יאיר ויסמן: לא קורה שום דבר.

<יאיר ויסמן: יש הרבה נמלי תעופה שמרוחקים 100 קילומטר, בדיוק כמו שנבטים מרוחק 100 קילומטר מתל אביב.

<יאיר ויסמן: זה קיים בשטוקהולם, באוקספורד ובפרנקפורט, שלשם מעבירים בלילה את הטיסות.

<יאיר ויסמן: גם במינכן ובכל מיני מקומות אחרים 100 קילומטר זה מרחק סביר בהחלט.

<יאיר ויסמן: מדבר שנהפך להיות בירת תעופה זה דבר מאוד מקובל בכל העולם.

<יאיר ויסמן: אריזונה היא דוגמה מצוינת לכך.

מירי רגב: אנחנו לא עוסקים בשדה תעופה חלופי.

מירי רגב: אנחנו עוסקים כרגע ברעש.

מירי רגב: האם יש לך פתרון?

<יאיר ויסמן: הפתרון לרעש הוא להעביר בלילה את הכל לנבטים.

<יאיר ויסמן: חובה לעשות את זה.

<יאיר ויסמן: זה יביא פריחה לנגב.

<יאיר ויסמן: אפשר לעשות את זה.

<יאיר ויסמן: דיברתי עם העוזר של מנכ"לית משרד הנגב והגליל, שהוא טייס.

<יאיר ויסמן: הוא אמר לי שתוך מספר שבועות אפשר להעמיד את נבטים לטיסות אזרחיות.

<יאיר ויסמן: זה בסך הכל סיפור של שבועות, לא 10 שנים, כמו שהטעו אותך קודם .

<יאיר ויסמן: צריך בלילה להעביר את כל הטיסות לנבטים.

<יאיר ויסמן: מי שלא יעשה את זה יעשה טעות, יפגע בתושבי חולון, יפגע בתושבי תל אביב ויוסיף את ראש העין למטרד הזה.

<יאיר ויסמן: בטים זה הפתרון.

<יאיר ויסמן: אין שם פשוט שום דבר.

<קריאה: תוך כמה זמן אתה אומר שאפשר להכשיר את המקום?

<יאיר ויסמן: תוך שבועות ספורים.

<יאיר ויסמן: העוזר של מנכ"לית המשרד לפיתוח הנגב והגליל, שהוא טייס במילואים, נתן לי את הנתונים האלה.

<יאיר ויסמן: זה לא ייקח 10 שנים.

<יאיר ויסמן: זה בסך הכל פחות משנה, פחות אפילו מחצי שנה.

מירי רגב: אנחנו נבקש מרשות התעופה להתייחס לזה.

<דמיאן הלפרין: השאלה ששאלתי את עצמי היא אם זה מטרד או סכנה.

<דמיאן הלפרין: ברור לכולם שרעש ועוצמה כזאת בלילה זה דבר שמפריע.

<דמיאן הלפרין: השאלה אם זה מסוכן או לא.

<דמיאן הלפרין: מי שחווה את זה יודע שזה גורם להפרעות שינה.

<דמיאן הלפרין: אפשר לראות את זה בספרות המקצועית.

<דמיאן הלפרין: רעש החל מ-48 דציבלים גורם ליקיצות בלילה, מתחת לכך גורם להפרעות ביולוגיות בזמן שינה, לשינויים בהורמונים למיניהם.

<דמיאן הלפרין: אני לא אכנס לפרטי פרטים, אבל תוך דקה אני רוצה להעביר את המסר הזה שאפשר להתייחס לרעש סביבתי כגורם להפרעות שינה בפני עצמו.

<דמיאן הלפרין: כשמסתכלים על מחקרים ביולוגים ועל ההשלכות הבריאותיות של הפרעות שינה רואים שהן מאוד משמעותיות.

<דמיאן הלפרין: זה גורם מובהק לעלייה בתמותה, זה גורם למחלות קרדיו וסקולריות, סכרת, השמנת יתר, כולל אצל ילדים.

<דמיאן הלפרין: זה מעלה את הסיכון.

<דמיאן הלפרין: זה בערך מכפיל את הסיכון להשמנת יתר אצל ילדים.

מירי רגב: האם המשרד להגנת הסביבה עשה איזה שהוא מיפי מאיזה מרחק של רעש בנחיתות ובהמראות מאזרחים צריך לתת מיגון, איזה מיגון, מי אמור למגן ומי אמור לתקצב את זה?

<סטליאן גלברג: יש תכנית מתאר ארצית שאושרה על ידי ממשלת ישראל ב-1997.

<סטליאן גלברג: התכנית כוללת את מתחמי הרעש למיניהם.

<סטליאן גלברג: המיגון האקוסטי מגיע לכל מי שנמצא במתחם של 65 דציבל ומעלה.

<סטליאן גלברג: עוד מלפני 1997, ב-1984, כל האזורים שמתוכננים להיות חשופים לרעש מעל 60 דציבל הם בבנייה אקוסטית.

<סטליאן גלברג: מי שאחראי על הבנייה החדשה באזורים שהם במתחמי הרעש של נתב"ג מממן את הבנייה האקוסטית.

מירי רגב: האם את כל האזור של ראש העין, כוכב יאיר, מודיעין - תיכף נבקש את עמדת משרד הפנים, כי גם לו יש מה להגיד בעניין הזה - הנחיתם, בעקבות שינוי הנתיבים, לבנות בצורה אחרת, למגן בצורה אחרת?

<סטליאן גלברג: מנהל רשות התעופה האזרחית הנחה את רשות שדות התעופה לבצע מיגון אקוסטי במוסדות החינוך בבארות יצחק.

מירי רגב: במוסדות החינוך לא לומדים בלילה.

מירי רגב: אפילו הילדים הכי מופרעים ישנים.

<סטליאן גלברג: אין טיסות בלילה.

מירי רגב: מי אמר שאין טיסות בלילה?

מירי רגב: מתי היית לאחרונה?

<קריאה: רק בתל אביב.

מירי רגב: זה הנחיתות.

מירי רגב: או שהשר ישנה את החלטתו לגבי הנחיתות בתל אביב, או שימגנו את הכל אקוסטי.

<סטליאן גלברג: בכל האזורים בתל אביב שמתוכננת בהם חשיפה של מעל 60 דציבל נעשתה בנייה אקוסטית משלב התכנון.

<ארנון גלעדי: אי אפשר להיות עם חלונות סגורים.

<ארנון גלעדי: מה זה אקוסטיקה?

<סטליאן גלברג: הבנייה האקוסטית, כפי שנאמר, זה הפתרון הנחות ביותר כיוון שאתה נכנס לרשות הפרט.

<סטליאן גלברג: אתה אומר לאדם לסגור את החלונות, להיות עם מזגן.

<סטליאן גלברג: כל בעיה סביבתית אתה יכול לפתור על ידי כניסה לרשות הפרט, כולל ביוב, כולל כל דבר אחר.

<סטליאן גלברג: לגבי רעש המטוסים זה הפתרון היחיד שקיים, פרט למצב של אי ביצוע פעילות תעופתית בשעות הלילה.

<סטליאן גלברג: בתל אביב יש אזור שהחשיפה המתוכננת הייתה עד 60 דציבל, אבל בפועל יש שם חשיפה של יותר מ-60 דציבל.

<סטליאן גלברג: באותו אזור שכיום החשיפה היא מעל 60 דציבל - לפי התכנון זה היה צריך להיות בין 55 דציבל ל-60 - צריך לעשות בנייה אקוסטית במידה ויש שם בניינים - -

מירי רגב: יש בניינים קיימים.

מירי רגב: משרד הפנים היה אמור לתת לנו תשובה אם התכנסה הוועדה הציבורית ונתנה את דעתה לשינויים בתבנית התפעול והשפעתה על תמונת הרעש סביב נתב"ג.

מירי רגב: האם התכנסה הוועדה הציבורית?

<ליאת דופור דרור: הוועדה הציבורית התכנסה ב-11 במאי.

<ליאת דופור דרור: בוועדה נשמעו הטענות של שני הצדדים.

מירי רגב: מי הם שני הצדדים?

<ליאת דופור דרור: נשמעו הטענות של הישובים ונשמעה התשובה של רשות שדות התעופה או רשות התעופה האזרחית.

<ליאת דופור דרור: בסיכום הישיבה נקבע שיש מספר עניינים, ביניהם בחינה של נתיב נחיתה אחר ובחינה של השפעות רעש במקרים בהם מעבירים את הנחיתות ממסלול אחד למסלול אחר.

<ליאת דופור דרור: ישיבה נוספת של הוועדה הציבורית תתקיים בתחילת חודש אוגוסט, ב-7 באוגוסט.

מירי רגב: יש זמן לוועדה הציבורית.

מירי רגב: בינתיים התושבים, האזרחים סובלים.

מירי רגב: הייתם צריכים לבוא כמה שיותר מהר עם ההמלצות של הוועדה הציבורית.

<ליאת דופור דרור: הוועדה הציבורית שלחה את הגורמים השונים לעשות עבודה, לכן נקבע פרק זמן.

מירי רגב: איך הם שינו את המתווה בלי אישור משרד הפנים, בלי אישור מסודר של ועדות התכנון?

מירי רגב: עכשיו שלחתם אותם לעשות עבודה?

<תומר רוזנר: את העבודה עושים לפני, לא אחרי.

<ליאת דופור דרור: אנחנו שלחנו לעשות עבודה, כדי לבחון את השינוי של המתווה.

מירי רגב: השינוי כבר היה, כבר נעשה.

מירי רגב: משרד התחבורה ורשות התעופה טסים על פי השינוי.

מירי רגב: במה תועילו?

<שימי אליאל: לאיזה רשויות פניתם?

<שימי אליאל: לא הייתה פנייה לרשויות רלוונטיות.

<ליאת דופור דרור: כל הרשויות שנמצאות בתחום הרעש של נתב"ג הוזמנו לישיבת הוועדה הציבורית, הן זאת של מאי והן זאת - -

<שימי אליאל: כוכב יאיר וכל הישובים הצפוניים מעבר לצפון ראש העין לא מכירים את העניין.

<חיים ביבס: משרד התחבורה צריך לתת את התשובה, לא משרד הפנים.

מירי רגב: היועץ המשפטי של הוועדה, מה הסמכות של משרד הפנים, של הוועדה הציבורית בעניין של המתווה ושינוי המתווה סביב נתב"ג?

<תומר רוזנר: על פי תכנית מתאר ארצית, כפי שהוזכרה כאן קודם, הוקמה ועדה ציבורית שתפקידה לעקוב אחר היישום של התכנית.

<תומר רוזנר: אם יש שינויים מהסוג הזה, היא צריכה לתת את המלצותיה בנושא.

<תומר רוזנר: כמובן שהדבר הזה אמור להיעשות לפני - -

מירי רגב: המלצותיה למה?

מירי רגב: האם יכול להיות שבהתאם לתכנית המתאר הארצית יש שינוי מתכנית המתאר הארצית ושינוי של נתיבי הטיסה?

מירי רגב: האם יכול להיות שהפעילות של רשות התעופה ומשרד התחבורה היא בניגוד לתכנית המתאר הארצית?

<תומר רוזנר: חזקה על משרד התחבורה שאיננו פועל בניגוד לתכנית מתאר ארצית.

מירי רגב: עזוב אותי מהחזקה.

מירי רגב: אני שואלת אותך שאלה של יועץ משפטי.

מירי רגב: שר התחבורה יכול לעשות מה שהוא רוצה, הוא מעל החוק.

מירי רגב: אני שואלת אותך שאלה פשוטה.

מירי רגב: האם שינוי מתווה הטיסה שהוצג על ידי רשות התעופה - אנחנו מבינים את הארץ הקטנה ואת הכל - הוא בהתאם לתכנית המתאר הארצית?

<תומר רוזנר: תכנית המתאר הארצית קבעה את תכנית התפעול של שדה התעופה בנמל התעופה בן גוריון.

<תומר רוזנר: המסלול היה נקרא "המסלול השקט".

<ארנון גלעדי: הם שינוי את תבנית התפעול.

<תומר רוזנר: תבנית התפעול קבעה תבנית תפעול קבועה לנמל התעופה בן גוריון.

<תומר רוזנר: רוב הנחיתות נעשות מעל דרום תל אביב.

<חיים ביבס: כבר 3 שנים לא.

<תומר רוזנר: בגלל השיפוץ.

<תומר רוזנר: תבנית התפעול משנת 1997 קבעה שרוב הנחיתות הן מעל דרום תל אביב, רוב ההמראות מעל חולון וראשון.

דוד ביטן: זה לא נכון.

<תומר רוזנר: נקבע שבמסלול השקט, שהוא המסלול הצפוני שמכונה f321, תהיינה נחיתות רק בשעות העומס.

<תומר רוזנר: נקבע שאפשר יהיה לנחות רק בשעות העומס במטוסים שהם עד 3 מנועים.

<תומר רוזנר: באה רשות שדות התעופה האזרחית והגדירה מה מבחינתה הן שעות העומס.

<תומר רוזנר: היא הגדירה ש-40% מהטיסות יהיו מעל המסלול השקט.

<תומר רוזנר: הטענה של המתנגדים לכך היא שהדבר הזה נוגד את תכנית המתאר הארצית.

<תומר רוזנר: זה הנושא שעומד כרגע בפני בית המשפט.

מירי רגב: בית המשפט המחוזי אמור כרגע להחליט האם המתווה ששונה על ידי משרד התחבורה ורשות התעופה הוא בניגוד לתכנית המתאר הארצית.

<תומר רוזנר: נכון.

<חיים ביבס: זה לא מדויק.

<חיים ביבס: חסר לך נתון.

<תומר רוזנר: רשות התעופה האזרחית מבקשת ממוסדות התכנון היתר לשימוש חורג.

מירי רגב: מי ביקש היתר לשימוש חורג?

<תומר רוזנר: משרד התחבורה, באמצעות רשויותיו השונות, מבקש היתר לשימוש חורג.

<תומר רוזנר: הוא מבקש שאפשר יהיה להנחית על המסלול הצפוני, על המסלול השקט לשעבר מטוסים בעלי 4 מנועים.

מירי רגב: מי אמור לאשר את ההיתר לשימוש חורג?

<תומר רוזנר: מוסדות התכנון.

מירי רגב: איזה מוסדות תכנון?

<תומר רוזנר: הוועדה המחוזית.

מירי רגב: רק הוועדה המחוזית?

<תומר רוזנר: כן.

מירי רגב: זה לא נושא שאמור להגיע לכנסת או לקבל אישור כזה?

מירי רגב: רק ועדה מחוזית?

<חיים ביבס: למרות שכל שינוי של התמ"א - -

<ליאת דופור דרור: את ההיתר לשימוש חורג נותנת ועדה מקומית.

<ליאת דופור דרור: במקרה של נתב"ג הוועדה המחוזית היא הוועדה המקומית.

<ליאת דופור דרור: זה אמור להגיע לדיון במועצה הארצית.

מירי רגב: רק על ההיתר לשימוש חורג.

מירי רגב: מתי זה אמור להגיע למועצה הארצית?

<ליאת דופור דרור: דיון במועצה הארצית עדיין לא נקבע, כיוון שעוד לא היה דיון בוועדה המחוזית.

<ליאת דופור דרור: הדיון בוועדה המחוזית יהיה בשבוע הבא.

<ליאת דופור דרור: בהתאם למה שיוחלט שם יוחלט אם צריך - -

<תומר רוזנר: התושבים מודעים לדיון הזה?

מירי רגב: התושבים, כפי ששאל כאן היועץ המשפטי, מודעים לדיון?

מירי רגב: היה פרסום של זה?

<ליאת דופור דרור: כן.

מירי רגב: בשבוע הבא יש בוועדה המחוזית דיון על היתר לשימוש חורג.

מירי רגב: מרגע שהוועדה המחוזית תדון בזה זה יגיע למועצה הארצית.

<ליאת דופור דרור: במידה ויחליטו לא לאשר אותו זה מייתר את הצורך בדיון במועצה הארצית.

<ליאת דופור דרור: אם יוחלט כן לתת היתר, יהיה דיון במועצה הארצית.

<תומר רוזנר: גם במידה שלא יחליטו לאשר - -

<קריאה: צריך אישור.

<חיים ביבס: בכל מקרה זה יגיע - -

<שימי אליאל: אני מבקש לדעת איזה רשויות היא מגדירה בתוך מתחם הרעש.

<דוד יוסף: גברתי היושבת-ראש, אני לא מכיר את הכללים בוועדות.

<דוד יוסף: אני מ-1984 בפוליטיקה.

<דוד יוסף: כף רגלי לא דרכה פה בוועדות.

מירי רגב: אני חייבת לציין שאתה צודק.

מירי רגב: לא ראיתי אותך פה מעולם.

<דוד יוסף: הבאתי לפה את אבא שלי.

<דוד יוסף: כל מה שאתם מדברים פה על ועדות, על מספרים זה הכל חארטות.

<דוד יוסף: מי שמקבל פה החלטות לא עבר 55 שנה ליד החלון של אבא שלי.

<דוד יוסף: זה אור יהודה.

<דוד יוסף: 55 שנה זה מה שסבלנו.

<דוד יוסף: את האיש הזה שעקרו מארץ הולדתו הביאו ב-1951, שמו במעברות, באוהלים.

<דוד יוסף: הוא הלך 2 קילומטר מתל השומר כדי להביא מים בדליים.

<דוד יוסף: 10 שנים היה במעברות.

<דוד יוסף: אחר כך התחילו מלחמות, הוא התגייס, שכל חברים, שכל אחים, הביא ילדים שהלכו לצנחנים.

<דוד יוסף: הבן אדם חי בלחץ.

<דוד יוסף: הוא לא יכול לישון, כי איזה מטומטם אחד בשנות ה-50 קבע שחצי אור יהודה לא ניתנת לבנייה, לא לפינוי בינוי, לא לתמ"א 38.

<דוד יוסף: סבלנו ושתקנו.

<דוד יוסף: לגבי הביוב שעובר דרך אור יהודה סבלנו ושתקנו.

<דוד יוסף: לגבי קו מתח עליון מעל אור יהודה סבלנו ושתקנו.

<דוד יוסף: באו והשביתו לנו את חצי העיר, אמרו אין פינוי בינוי, אין תמ"א 38 - שתקנו.

<דוד יוסף: בנוגע למטוסים סבלנו ושתקנו.

<דוד יוסף: שינוי מסלולים הלכו ובאו, אבל אותם קווים אדומים נשארו.

<דוד יוסף: כל המספרים פה על ועדה מחוזית, על ועדה ארצית זה חארטה.

<דוד יוסף: תנו לו את השעות של הלילה.

<דוד יוסף: תנו לו למות בשקט.

<דוד יוסף: מאיפה בא כל מי שנוחת מעל אור יהודה?

<דוד יוסף: מהקזינו בלוס ואגס?

<דוד יוסף: מי שבא מגיע מטיול בחו"ל.

<דוד יוסף: הוא מפריע לנו לישון, הוא מפריע לנו ללמוד.

<דוד יוסף: אור יהודה זה מקום שקלט עולים.

<דוד יוסף: רוב העולים עובדים במשמרות בבתי חולים.

<דוד יוסף: הם לא יכולים לישון לא בלילה ולא ביום.

<דוד יוסף: מה כל החארטות האלה של המספרים, על כך שהיא תעשה את הוועדה באוגוסט?

<דוד יוסף: בינתיים אבא שלי ואף אחד לא יכול לישון.

<דוד יוסף: מה זה השטויות האלה?

<דוד יוסף: מה זה הדציבלים האלה?

<דוד יוסף: זה לא נמדד במעבדה.

<דוד יוסף: אומרים שמעל 38 מעלות בשמש אי אפשר ללכת ברחוב, אבל מ-25 אפשר.

<דוד יוסף: יש חצי מדינה שלא יכולה גם ב-25 ללכת ברחוב בשמש.

<דוד יוסף: התוף באוזניים הוא אותו תוף אצל כולם?

<דוד יוסף: מי קבע את הדציבלים?

<דוד יוסף: התוף של האוזן של אבא שלי היא בדרגת רגישות מתחת לדציבלים.

<דוד יוסף: לא באתי להגיד לכם שתיקחו את הנחיתות ותנחיתו מעל מודיעין או מעל בארות יצחק, כי שם אנשים ופה אנשים, אבל אני רוצה שמי שקיבל את ההחלטה – זה כמו שאמרה יושבת ראש הוועדה על כך שיעבירו את הסודנים לצפון תל אביב כדי שבצפון תל אביב יבינו מה זה – יבוא לגור בבית של אבא שלי ויקבל את ההחלטה אם כן מנחיתים או לא מנחיתים.

<דוד יוסף: למה לא הגעתי לכנסת עד היום?

<דוד יוסף: אני ראש עיר.

<דוד יוסף: אני חזק מאוד.

<דוד יוסף: יגידו את זה חבריי פה.

<דוד יוסף: לא באתי לבקש כספים.

<דוד יוסף: באתי לפה כי זאת גזירה משמיים.

<דוד יוסף: תנו לאנשים למות בשקט.

<דוד יוסף: לאלה שרוצים ללכת לקבר תנו ללכת בשקט.

מירי רגב: דוד, תודה רבה לך.

מירי רגב: קשה מאוד להגיב לדברים שלך, כי הם יוצאים מהלב ונכנסים אל הלב.

מירי רגב: אני מכירה אותך.

מירי רגב: אתה ראש עיר מצוין.

מירי רגב: לא ראיתי אותך בכנסת הקודמת ולא בכנסת הזאת.

מירי רגב: אני מבינה שאתה בא כאן מצעקה גדולה.

מירי רגב: אני אומרת לך שהצעקה הגדולה הזאת מגיעה אלי מתושבים רבים.

מירי רגב: אחד העוזרים של אחד השרים הבכירים שולח לי הודעה: "תצילי אותי, אני עם הילדים שלי לא מצליח לישון בלילה".

מירי רגב: אנחנו נצטרך לקבל החלטות לא פשוטות, כי בסוף צריך לטוס.

<דוד יוסף: מירי, מי צריך לטוס?

<דוד יוסף: כשאובמה יבוא נעמוד דום ונקבל את הטיסה שלו.

<דוד יוסף: למה שאלה שחוזרים מהימורים יפריעו לאנשים לישון?

<דוד יוסף: מי צריך לטוס?

<דוד יוסף: תסגרו את השמיים, או שתפנו אותנו.

מירי רגב: נשמע תיכף את ההתייחסות של הגורמים הרלוונטיים.

מירי רגב: אני לא רוצה להיכנס לפוליטיקה, אבל אין ברירה, חייבים להיכנס לפוליטיקה.

מירי רגב: אתה בוודאי מכיר את השר.

מירי רגב: אני מתארת לעצמי שהוא ישמח לשמוע אותך ואת אבא שלך כשתגיע אליו ותציג לו את הדברים האלה.

<מוטי ששון: ב-1997 הייתי במועצה הארצית לתכנון ובנייה.

<מוטי ששון: התקבלה שם החלטה לגבי מטוסים.

<מוטי ששון: אני לא רוצה להרחיב יותר.

<מוטי ששון: אני יושב-ראש הפורום הזה של עוטף נתב"ג לראשון, לאור יהודה, יהוד, בת ים, אזור והישובים האחרים.

<מוטי ששון: התקבלה החלטה - ושמחנו.

<מוטי ששון: דובר שם על נושא של חלון לילה.

<מוטי ששון: אני אתייחס בכמה משפטים לנושא של חלון לילה.

<מוטי ששון: נקבע חלון לילה.

<מוטי ששון: אנחנו כרגע נמצאים בהליכים נגד משרד התחבורה.

<מוטי ששון: חלון הלילה נקבע בבית המשפט העליון על ידי תביעות שהגשנו כנגד משרד התחבורה.

<מוטי ששון: כרגע השר שינה.

מירי רגב: בוא תסביר מה זה חלון לילה.

<מוטי ששון: חלון לילה זה שעות שאי אפשר להמריא.

מירי רגב: להמריא וגם לנחות, או רק להמריא?

<קריאה: רק להמריא.

<קריאה: לנחות מותר.

<מוטי ששון: בהמראות יש 4 שעות של חלון לילה, בנחיתות זה 24 שעות.

מירי רגב: אני מבינה שחלון לילה מתייחס רק להמראות.

<מוטי ששון: לכן אמרתי.

<תומר רוזנר: בין 01:00 ל-05:00 בבוקר.

<מוטי ששון: נחיתות 24 שעות.

<מוטי ששון: בהמראות יש 4 שעות של חלון הלילה.

מירי רגב: שהוא בין?

<מוטי ששון: בין 01:50 ל-05:50.

<קריאה: משום מה זה הפך ל-04:50.

מירי רגב: בין 01:00 ל-05:00 אמור להיות חלון לילה להמראות, כאשר נחיתות זה 24 שעות.

<קריאה: זה צריך להיות בין 01:00 ל - -

<מוטי ששון: נקבע חלון לילה.

<מוטי ששון: 18 שנה שאני מוביל את המהלך הזה.

<מוטי ששון: השקענו מיליוני שקלים בתביעות נגד משרד התחבורה ורשות שדות התעופה.

מירי רגב: מה אומר בית המשפט?

<מוטי ששון: בית המשפט קבע.

<מוטי ששון: אנחנו טוענים שיש כאן ביזיון בית משפט.

מירי רגב: בית המשפט קבע שעל משרד התחבורה לעמוד בעניין של חלון הלילה.

<מוטי ששון: קבע.

מירי רגב: זאת אומרת, משרד התחבורה פועל בניגוד להחלטת בית המשפט.

<מוטי ששון: עכשיו שינו.

<מוטי ששון: זאת דעתנו.

מירי רגב: זאת עבריינות.

<מוטי ששון: לא.

<מוטי ששון: אני לא אומר שהשר עבריין.

מירי רגב: לא אמרתי שהשר עבריין, אמרתי שכשפועלים בניגוד לבית המשפט זאת עבריינות.

מירי רגב: לא אמרתי מי עבריין.

<מוטי ששון: הם פועלים כנגד החלטה.

מירי רגב: תיכף יסביר לנו המנכ"ל את חלון הלילה לגבי ההמראות.

<חיים ביבס: צריך להגיד, בשביל ההגינות, שבית המשפט קבע שיש טיסות חריגות שמאושרות על ידי השר או מי מטעמו, שזה המנכ"ל.

<חיים ביבס: נכון?

<מוטי ששון: אנחנו לא מדברים - -

מירי רגב: השאלה אם טיסות חריגות זה כל הזמן.

מירי רגב: טיסות חריגות זה טיסות חריגות.

מירי רגב: אפשר להגיד שיש טיסות חריגות אחת לשבוע, אחת לשבועיים, אבל כאשר טיסות חריגות הן כל לילה בין 01:00: ל-05:00 זו כבר שיטה.

<חיים ביבס: את זה, גברתי, הוועדה תצטרך לבדוק.

מירי רגב: זו שיטה, זו לא טיסה חריגה.

<חיים ביבס: זה אני מסכים.

מירי רגב: אתה אומר שההמראות והנחיתות מתבצעות 24/7.

<מוטי ששון: לא.

<מוטי ששון: נחיתות 24 שעות.

<מוטי ששון: המראות זה רעש איום ונורא.

<מוטי ששון: עד שהוא מתרומם והוא מגיע לים זה תופס את חולון בגבהים הכי נמוכים שלו.

<מוטי ששון: זה ג'מבו, זה מטענים.

<מוטי ששון: אי אפשר לישון בלילה.

דוד ביטן: חימום מנועים זה - -

מירי רגב: זה היה צריך להתחיל בין 01:00 ל-05:00.

<קריאה: לא, בין 01:40 ל-06:00.

דוד ביטן: פעם רק מנהל רשות שדות התעופה יכול היה לתת אישור חריג, היום כל מנהל נותן אישור חריג.

<קריאה: מנהל תורן לא יכול היה אף פעם לתת אישור, אבל היום הוא נותן.

מירי רגב: תיכף נבדוק.

מירי רגב: תיכף נדבר עם המנכ"ל, נשאל אותו מי נותן אישור לטיסות חריגות, כמה טיסות חריגות כאלו יש.

מירי רגב: תיכף תענה גם רשות התעופה.

דוד ביטן: כל אחד מסמיך את השני, עד שמגיעים בסוף לטייס.

<קריאה: זו כבר טיסה קבועה.

מירי רגב: זה בדיוק העניין.

מירי רגב: הבעיה שזה הפך להיות למשהו קבוע.

<מוטי ששון: מה נקבע אז?

<מוטי ששון: שבמקרים חריגים שר התחבורה מאציל למנכ"ל משרד התחבורה, שמאציל למנכ"ל רשות שדות התעופה, שמאציל למנהל רשות שדות התעופה, שמאציל למנהל שדה התעופה, שמאציל למנהל המשמרת.

מירי רגב: הש.

מירי רגב: ג בסוף.

מירי רגב: בסוף זה יגיע לש.ג.

<מוטי ששון: חוסר רגישות.

<מוטי ששון: אני לא נכנס לשאלה למה מאצילים, כי בסופו של דבר האחריות היא על מנכ"ל רש"ת.

<מוטי ששון: זאת הייתה ההחלטה.

<מוטי ששון: הוצאנו מכתבים לשר, אמרנו שאנחנו הולכים לתבוע אותם.

<מוטי ששון: אנחנו מבקשים מהם לשנות את מה שהוא החליט לאחרונה.

<מוטי ששון: בסדר, לא ענה, התחלנו בהליך משפטי, גם נגיע לבג"ץ.

<מוטי ששון: אני רוצה לדבר על הנחיתות.

<מוטי ששון: חלק של מטוס נפל בחולות חולון.

<מוטי ששון: התחילו לדבר איתנו על כך שכמעט היו תאונות באוויר.

<מוטי ששון: באה רשות שדות התעופה, משרד התחבורה ואמרו שהאיגוד הבינלאומי ישלול או יוריד את רמת הבטיחות של שדה התעופה בן גוריון, מה שיפגע בתעבורה למדינת ישראל.

<מוטי ששון: אנחנו ראשי ערים שקודם כל רואים את עצמנו אזרחי המדינה, אחר כך אנחנו רואים את עצמנו ראשי ערים שמייצגים את התושבים.

<מוטי ששון: אנחנו מבינים את המצוקה שהמדינה נקלעה אליה.

<מוטי ששון: הסכמנו שהם ישפצו את המסלולים כדי להכשיר אותם להיות ברמה הבטיחותית הכי גבוהה שיכולה להיות, כדי שלא ישללו את רמת הבטיחות מהשדה.

<מוטי ששון: חילקו את זה לתקופה של שנה וחצי שבה יטוסו סביב מסלול אחד.

<מוטי ששון: ממריאים ונוחתים באותו מסלול.

<מוטי ששון: עברו לשפץ מסלול אחד, אחר כך עברו למסלול השני.

<מוטי ששון: במסלול ששופץ המריאו ונחתו.

<מוטי ששון: בשנה וחצי, שנתיים האחרונות היה סבל בלתי יתואר לתושבי חולון וראשון לציון.

<מוטי ששון: הנחיתות היו מגרדות את הבתים.

<מוטי ששון: מה שהוא מראה לך זה מה שהיה מנת חלקנו.

<מוטי ששון: אמרו לנו שאחרי 3 שנים של שיפוצים המצב חוזר לקדמותו.

מירי רגב: קרי?

<מוטי ששון: חוזר מעל תל אביב ומכיוון צפון.

<מוטי ששון: מכיוון צפון לא היה כל כך.

<מוטי ששון: רוב הנחיתות היו מעל תל אביב.

דוד ביטן: זה היה לפני זה.

<מוטי ששון: זה מה שהיה.

<מוטי ששון: אמרו שהמצב חוזר לקדמותו.

<מוטי ששון: היום אנחנו שומעים זמירות שלא רק שהוא לא חוזר לקדמותו, הוא הולך לפגוע בחולון, בת ים, ראשון לציון ואור יהודה.

<מוטי ששון: לא יקום ולא יהיה.

<מוטי ששון: אומרים לנו משהו, מסכמים איתנו משהו ומפרים את הסיכום איתנו.

<מוטי ששון: מישהו חושב שזה יעבור לסדר היום?

<מוטי ששון: אנחנו נוציא את כל התושבים, אנחנו נחסום את כל המדינה.

<קריאה: מדובר על פתיחה של המסלול הצפוני, לא על - -

<מוטי ששון: אין לנו שום בעיה, שיחזרו למצב שבו תהיה גם נחיתה מכיוון צפון.

<מוטי ששון: שמעתי את כבודה אומרת שצריך לעשות צדק חלוקתי.

דוד ביטן: גם בהמראות.

<מוטי ששון: אם את רוצה, תפתחי את הכל.

<מוטי ששון: את כל התמ"א תפתחי מחדש, כך שההמראות יהיו משדה התעופה מעל תל אביב, שלא יעשו את הסטייה לכיוון ראשון לציון וחולון.

<קריאה: לכם יש חלון לפחות.

<מוטי ששון: תטוסי מעל תל אביב.

<מוטי ששון: תמריאי מעל תל אביב.

<מוטי ששון: למה את צריכה לעשות את הסיבוב לחולון, ראשון, בת ים ולעלות למעלה?

<מוטי ששון: אם מישהו חושב שהוא רוצה לעשות צדק חלוקתי, אז נחיתות והמראות מעל תל-אביב, אין שום בעיה.

<מוטי ששון: כשמדברים ומסכמים דברים, גברתי היושבת-ראש, צריכים להחזיר את המצב לקדמותו, לא לחפש כל מיני טריקים כמו לעבור מעל מקווה שנושק לבתים של חולון כי אולי ינחתו גם משם.

<מוטי ששון: לא.

<מוטי ששון: זה מה שאמרנו.

<מוטי ששון: זה מה שסיכמנו.

<מוטי ששון: צריך לעמוד בסיכומים.

<מוטי ששון: מה שהוא ואני מרגישים זה בכמויות.

<מוטי ששון: אני מדבר איתך על 100 אלף תושבים בדרום חולון שנפגעים מההמראות ומהנחיתות.

<מוטי ששון: את רוצה עכשיו להעביר אותי ל-200 אלף, שכל העיר תסבול מזה?

<מוטי ששון: מספיק ש-100 אלף סובלים מההמראות האלו.

<מוטי ששון: לקחתי את המנכ"לים של רשות שדות התעופה ואמרתי להם לבחור איזה בית הם רוצים.

<מוטי ששון: הבאתי אותם לאחד הפנטהאוזים למעלה.

<מוטי ששון: נמצא כאן מיקי שמריהו חבר מועצת העיר.

<מוטי ששון: אני מזמין אותך לבית שלו.

מירי רגב: הוא יכול להזמין את השר ישירות.

מירי רגב: הוא ישפיע עליו יותר ממך.

<מוטי ששון: מירי, אנחנו פה.

מירי רגב: אנחנו נבוא.

מירי רגב: אנחנו כוועדה נבוא אליך.

מירי רגב: השר לבד יבוא אליו.

<מוטי ששון: אז תראי איך כשממריאים הבית רועד.

מירי רגב: את הבית שלו צריך למגן מיגון אקוסטי.

<חיים ביבס: זאת הבעיה.

<חיים ביבס: הם לא מוכנים לפתוח את התמ"א.

<מוטי ששון: לכל הקבלנים שקונים את המגרשים ובונים יש נספח אקוסטי.

<מוטי ששון: הם יודעים שהם מתחת לנתיב הטיסה.

<מוטי ששון: לכל השכונות שנבנו בחולון ונמצאות מתחת לנתיב הטיסה יש נספח אקוסטי שהם חייבים לעמוד בו.

מירי רגב: אבל הם לא עושים את זה.

<מוטי ששון: הם עושים.

דוד ביטן: יש בעיה עם הבנייה הישנה.

<מוטי ששון: התחלנו עם הנושא של לעזור לנו לעשות את המיגון האקוסטי.

<מוטי ששון: אני אומר דברים לזכותו של משרד התחבורה על מה שהיה בעבר.

<מוטי ששון: הסכימו שיש פגיעה באיכות החיים של התושבים.

<מוטי ששון: גבי אופיר היה מנכ"ל רשות שדות התעופה.

<מוטי ששון: הוא החליט למנות ועדה בראשותו של שר התחבורה לשעבר, קורפו.

<מוטי ששון: קורפו הזה לא התעצל, יצא לישובים.

<מוטי ששון: הוא היה עד לכל הטיסות ולרעשים שזה עושה.

<מוטי ששון: אישרו לנו קרוב ל-25 מיליון שקל כדי לעשות מיגון אקוסטי בכל מוסדות החינוך.

<מוטי ששון: ייאמר לזכותו של משרד התחבורה ורשות שדות התעופה, שהם עמדו בזה עד שהגיע עובדיה עלי.

<מוטי ששון: הוא זה שבסופו של דבר גרם לגבי אופיר ללכת.

<מוטי ששון: הוא זה שביטל את כל המיגון האקוסטי.

מירי רגב: בשביל זה יש שר.

מירי רגב: הוא צריך להיות מחויב לעמוד במיגון האקוסטי.

<מוטי ששון: עזבי אותי מהשר.

<דוד יוסף: ההערה שלך נכונה.

מירי רגב: זה לא קשור לאדם כזה או אחר.

<קריאה: בתקופה של גבי דיברו עם - -

<מוטי ששון: לא מדברים.

<דוד יוסף: ההערה שלך לגבי מיגון אקוסטי נכונה עד שעה 24:00, 01:00.

<דוד יוסף: מה קורה אחר כך?

<דוד יוסף: מיגנו בתקופה של קודמי את הבתים ברח' שפרינצק.

<דוד יוסף: שמו להם מזגן וחלונות.

<דוד יוסף: בשכונה הזאת, שהיא הכי נחשלת, קמים בבוקר, סופרים את המטבעות כדי לקנות לחם שחור עם מרגרינה, לתת לילדים לבית ספר.

<דוד יוסף: איך הם יפעילו מזגן 24 שעות?

<דוד יוסף: מה הקשקוש הזה?

<דוד יוסף: תפסיקו עם השטויות.

<מוטי ששון: בעבר הייתה נכונות של רשות שדות התעופה.

מירי רגב: מה שהיה בעבר לא מעניין.

מירי רגב: מה קורה כרגע?

<מוטי ששון: הפסיקו את המיגון האקוסטי בישובים שנפגעו.

<מוטי ששון: אני מדבר על ילדים שלומדים במוסדות החינוך.

מירי רגב: זה לא יכול לעבור.

מירי רגב: ועדה ציבורית צריכה לבדוק את זה.

מירי רגב: לא יכול להיות שהמיגון האקוסטי לאזורים האלה הופסק.

מירי רגב: זה לא עניין של פקיד כזה או אחר.

מירי רגב: פקידים לא מנהלים אותנו.

<קריאה: זאת ועדה שמתכנסת פעם בשנה.

<קריאה: איך היא יכולה לדון בזה?

מירי רגב: היא הסבירה לך שהיא מתכנסת עכשיו, מיד אחרי ועדת התכנון המחוזית שאמורה להתכנס בשבוע הבא.

<מוטי ששון: יש את הוועדה המקצועית ואת הוועדה הציבורית.

<מוטי ששון: לא הזמינו אותנו.

<מוטי ששון: הוצאתי מכתב.

<מוטי ששון: ביקשתי שיזמינו אותנו לוועדה המקצועית.

מירי רגב: למה לא הזמינו ראשי ערים לוועדה המקצועית?

<סטליאן גלברג: ועדה מקצועית פתוחה לכל הציבור, הפרוטוקולים מתפרסמים.

מירי רגב: למה הוא לא הוזמן לדבר שם?

<מוטי ששון: סטליאן, כתבתי לך מכתב.

<מוטי ששון: ביקשתי שתזמין אותי.

<מוטי ששון: הזמנת אותי?

<סטליאן גלברג: אני לא יושב-ראש הוועדה.

<מוטי ששון: לא הזמינו.

מירי רגב: מי זה יושב-ראש הוועדה?

<סטליאן גלברג: משרד הפנים.

<ליאת דופור דרור: יושבת-ראש הוועדה היא ד"ר ענת רוזן.

<ליאת דופור דרור: משרד הפנים מרכז את הוועדה.

מירי רגב: למה לא הזמינו ראשי ערים?

מירי רגב: הם לא גורמי סביבה, הם ראשי ערים.

<ליאת דופור דרור: כל חברי הוועדה המקצועית יושבים גם בוועדה הציבורית.

מירי רגב: מי שיושב זה בסדר.

מירי רגב: שאלתי למה לא הוזמנו ראשי ערים.

<ליאת דופור דרור: כי כל הטענות של ראשי הערים הושמעו בוועדה הציבורית.

מירי רגב: זאת לא תשובה.

מירי רגב: את צריכה להזמין את כולם לוועדה המקצועית.

מירי רגב: גברת ענת צריכה להזמין את כולם לוועדה המקצועית, כפי שראוי שיהיה.

<שימי אליאל: אני חדש בעניין.

<שימי אליאל: "נחתתי" לעניין הזה כרשות מקומית שנמצאת בקו הצפוני לראש העין, כפר ברא.

<שימי אליאל: מדובר על עוד עשרות עד מאות אלפי תושבים.

<שימי אליאל: אני רוצה לצאת מעניין הרעש.

<שימי אליאל: יש את הנושא של שינוי תבנית התפעול שמשפיע על הנתיב הצפוני הזה.

<שימי אליאל: מדובר על מסלול 21.

<שימי אליאל: יש לו כמה היבטים.

<שימי אליאל: את רואה במשרד הפנים, את רואה מכל מיני אספקטים שאנחנו לא מחוברים, לא יכולים להביע את התנגדותנו בתהליך של השבועות האחרונים ששינו והתחילו לטוס מ-29 למאי בנתיב המשמעותי הזה שמשפיע על תושבנו.

<שימי אליאל: אני רוצה לצאת מהניואנסים של הרעש והגובה.

<שימי אליאל: זה פחות משמעותי.

<שימי אליאל: יש פה כמה היבטים הרבה יותר אקוטיים.

<שימי אליאל: אחד זה הנושא, לאור השינוי של תבנית התפעול, של התמ"א.

<שימי אליאל: אין לרת"א סמכות לשנות חקיקה בעניין הזה.

<שימי אליאל: יש הגדרה מאוד ברורה.

<שימי אליאל: היועץ המשפטי התייחס לזה במובן מסוים.

<שימי אליאל: תבנית התפעול הגדירה למסלול 21 הגדרות מאוד ברורות למנועים, לרעש, לעומס.

<שימי אליאל: יש פה שינוי מתמשך.

<שימי אליאל: זה מתחיל עם כמות המנועים שעכשיו נידונה, זה ממשיך עם הנחיתות בשעות הלילה.

<שימי אליאל: יש פה חריגה מתמשכת באישור שניתן לתמ"א למסלול הזה כמסלול משני.

<שימי אליאל: אין לה סמכות.

<שימי אליאל: יש ועדה מקצועית שצריכה לקום וועדה ציבורית שצריכה לקום.

<שימי אליאל: אנחנו לא מחוברים לזה ולזה.

<שימי אליאל: אני מדבר גם כראשי רשויות.

<שימי אליאל: את רואה את זה.

<שימי אליאל: אני מדבר על ההיבט של כל האזור הצפוני.

<שימי אליאל: אני לא מייצג את כל הישובים הצפוניים, אבל כל המושבים - -

מירי רגב: יטופל מול שר הפנים.

<שימי אליאל: לא מול שר הפנים, אלא בהיבט החוקתי.

מירי רגב: זה מול שר הפנים.

מירי רגב: שר הפנים יצטרך לתת לנו תשובות.

<שימי אליאל: זו לא סמכות של ראש רת"א.

<שימי אליאל: זה נידון בבית משפט.

<שימי אליאל: הנושא האחרון שאני רוצה לגעת בו זה ההיבט הביטחוני שאולי נוגע לאקטואליה.

<שימי אליאל: המסלול בהקשר הצפוני שלו עובר מעל העיר קלקיליה, או 200 מטר צפונית מזרחית לקלקיליה.

<שימי אליאל: בגובה 500,600 מטר יש לזה משמעות תיירותית, אזרחית.

<שימי אליאל: יש לזה הרבה משמעויות.

<שימי אליאל: ברור שזה פוגע גם בי כרשות, אבל זה פוגע במדינת ישראל.

<שימי אליאל: לאספקט התיירותי שמגיע לחברות התעופה יש משמעות אקוטית.

<שימי אליאל: צה"ל מתנגד.

<שימי אליאל: אין לי תיעוד אחר.

<שימי אליאל: אין חשיפה של תיעוד.

מירי רגב: אם צה"ל מתנגד, זה לא יקרה.

<שימי אליאל: צה"ל מתנגד, לפחות מהמידע שיש לי.

<שימי אליאל: השב"כ מתנגד.

<שימי אליאל: אין לנו מידע על האמירות המשמעותיות, אבל יש אמירות מתנגדות לעניין הזה.

<שימי אליאל: יש לזה משמעות ביטחונית שמשפיעה על כולנו.

דוד ביטן: אני לא מבין את הכיוון של הישיבה הזאת.

דוד ביטן: עם כל הכבוד לתושבי תל אביב, ראשון וחולון נותנים את התרומה שלהם בנושא של ההמראות.

דוד ביטן: לכן, לדעתי, צריך לקבל החלטה בוועדה שמבחינת הנחיתות ראשון וחולון מחוץ לתחום, אחרת אנחנו רוצים שיפתחו גם את ההמראות וגם את הנחיתות.

מירי רגב: אנחנו לא מדברים על זה, אנחנו מדברים רק על להגביל את השעות של הנחיתות.

מירי רגב: לא דיברנו על העניין של להעביר, אלא אמרנו שהנחיתות כל הלילה זו החלטה של השר.

מירי רגב: בזה צריך לטפל.

דוד ביטן: כיוון שאת שלנו אנחנו תורמים בגדול - -

מירי רגב: לא באנו אליכם לגבי נחיתות.

מירי רגב: מה אתה רוצה?

דוד ביטן: גררו אותנו כל פעם לנושא הזה.

מירי רגב: לא דיברנו על זה.

מירי רגב: חבל להכניס היבטים שלא עלו בוועדה.

מירי רגב: העניין של הנחיתות לא עלה בהקשר של ראשון וחולון.

מירי רגב: הוא עלה רק בהקשר אחד.

<ארנון גלעדי: אני רוצה לקרוא משפט שהמשרד להגנת הסביבה אמר בוועדה הציבורית: "מדינת ישראל נתנה אשראי רעש לצורך תעופה כמוצג בתשריט - - מעל תל-אביב יש חריגת אשראי רעש.

<ארנון גלעדי: הועדה המקצועית והוועדה הציבורית דנו בנושא, והמליצו לבחון הפחתת טיסות הלילה עד 20% כדי לעמוד על מגבלות הרעש".

<ארנון גלעדי: את זה אמר המשרד להגנת הסביבה לאור נתונים שהוא בדק לפני האישור ואחרי האישור.

<ארנון גלעדי: אני רוצה להראות לך תרחיש שעשינו לגבי תבנית התפעול העכשווית.

<ארנון גלעדי: זה מקל בתל-אביב עם ה-40% שהם העבירו למסלול הצפוני.

<ארנון גלעדי: מראים שבאופן משמעותי יש חריגה באזורים נרחבים בעיר תל אביב יפו ובאור יהודה.

<תומר רוזנר: גם אחרי השינוי?

<ארנון גלעדי: אחרי.

<ארנון גלעדי: זה התרחיש של התבנית היום.

<ארנון גלעדי: אנחנו רואים שיש שינוי משמעותי בדרום תל אביב ובמרכז העיר תל אביב מחריגת הרעש.

<ארנון גלעדי: יש פה מצב שבאופן מודע משרד התחבורה חורג מהוראות החוק מבחינת הנושא של הרעש, כפי שנאמר על ידי המשרד.

<ארנון גלעדי: יוצא מצב שבפעם הקודמת יושב פה מנהל רש"ת ואומר שאת כל מי שחורג קונסים.

<ארנון גלעדי: גם כשהם נקנסים אנחנו לא רואים את הכסף, הכסף נשאר אצלם כדי לשפר את הדיוטי פרי וכל מיני נושאים כאלה ואחרים.

<מוטי ששון: כל פעם שקונסים אותם - -

<ארנון גלעדי: הטיפול של הוועדה בראשותך הוא טיפול אינטנסיבי ואני מוריד את הכובע, אבל לא יכול להיות שכל דבר צריך לקחת זמן.

<ארנון גלעדי: לפני חודש הייתה הוועדה.

<ארנון גלעדי: מה הבעיה תוך שבועיים ימים לקבל החלטות?

מירי רגב: אתה צודק.

מירי רגב: אני אכתוב על זה מכתב לשר.

מירי רגב: אני אבקש את התייחסותו לעניין.

<ארנון גלעדי: שמו את הכללים על השולחן.

<ארנון גלעדי: צריך לבדוק אותם.

<ארנון גלעדי: אנחנו לא ישנים בלילות.

<ארנון גלעדי: אני לא מדבר על הבעיות הבריאותיות.

<ארנון גלעדי: זאת קטסטרופה שלמה.

<ארנון גלעדי: אי אפשר לחיות.

<ארנון גלעדי: אומרים ששמים מיגון.

<ארנון גלעדי: אני צריך לישון עם המזגן, לסגור את החלונות ולהגביר את הטלוויזיה עד הסוף כדי לא לשמוע את המטוסים?

<ארנון גלעדי: אלה חיים נורמאליים?

<דוד יוסף: היום מפעילים מפוח - -

<חיים ביבס: זה אבסורד.

<חיים ביבס: ישבו פה ועשו חוק על הנושא של מטרדי רעש.

<חיים ביבס: כראשי רשויות אנחנו על הנושא של מפוח מקבלים דוחות, קנסות והעמדה לדין.

<חיים ביבס: המשרד להגנת הסביבה ישב איתנו בתחילת הדרך בנושא הרעש.

<חיים ביבס: הפרקליטות אמרה לאדון סטליאן שהוא לא יכול לשבת איתם.

<חיים ביבס: למה?

<חיים ביבס: רק בגלל שהוא אמר את האמת.

<חיים ביבס: הוא איש ישר והגון.

<חיים ביבס: בגלל שהוא אמר את האמת אמרו לו שהוא יותר לו יושב איתם, כדי שחס וחלילה המידע האמיתי לא יגיע.

<חיים ביבס: רעש של מפוח זה בסדר, אבל רעש של מטוס שמרעיש למאות אלפי או אפילו למיליוני תושבים לא מעניין אף אחד.

<חיים ביבס: אמרתי לאורך כל הדרך שאני לפני קצת יותר מ- 5 שנים לקחתי את מיטב המומחים בעולם בנושא נחיתות.

<חיים ביבס: נחיתות אי אפשר להגביל, כי מטוס שיוצא מארצות הברית, מאוסטרליה או מכל מקום אחר צריך לנחות כשהוא מגיע.

<חיים ביבס: אי אפשר להגיד לו לחכות באוויר בין 01:00 ל-05:00.

<חיים ביבס: זה בשונה מהמראות.

<חיים ביבס: יש הבדל בין המראות לנחיתות.

<קריאה: איך בעולם אפשר להגביל?

<חיים ביבס: זאת שטות גדולה וחוסר הבנה מה שאת אומרת.

<קריאה: אפשר להגביל.

<חיים ביבס: אפשר להגביל, אי אפשר לבטל לגמרי.

<חיים ביבס: אל תמכרו את מה שניסו למכור לי.

<חיים ביבס: גם לי אמרו את זה פעם.

<חיים ביבס: כרגע ארנון בא ומציג כי הוא קיבל שקט 3 שנים.

<חיים ביבס: כל הרעש עבר למודיעין.

<חיים ביבס: למה?

<חיים ביבס: יש שתי שיטות.

<חיים ביבס: השיטה הבטוחה ביותר שקיימת היא שיטה ישירה, שאתה יורד מהים ישירות לתוך המסלול מבלי לעשות שינויים תעופתיים כאלה ואחרים.

<חיים ביבס: שיטת ה-lda היא שיטה שבבג"ץ שלי - הייתי 3 פעמים בבג"ץ - הציגו כשיטה של נחיתה שהכי פחות מועדפת עליהם.

<חיים ביבס: מדובר בבעיית בטיחות ובבעיית רעש.

<חיים ביבס: למה?

<חיים ביבס: כשאתה מגיע ממקום גובה להר עצמו, למודיעין, אתה מגיע בגובה שהוא קצת יותר מ-200 מטר.

<חיים ביבס: אתה מבצע את הסיבוב, יורד חזרה.

<חיים ביבס: זה רעש, זה פתיחת גלגלים, זה כל הדברים.

<חיים ביבס: דרך אגב, אמר, ובצדק, מוטי ששון, שהם לא עמדו בכללים.

<חיים ביבס: מה קרה?

<חיים ביבס: העיר מודיעין קמה אחרי התמ"א, אחרי תכנית המתאר.

<חיים ביבס: היא לא נכללה בכלל.

<חיים ביבס: מה עשו כדי שחס וחלילה לא ישלמו?

<חיים ביבס: אמרו, רבותיי, אנחנו מדברים על תקופה של 3 שנים של טיסות בין הצהריים לערב.

<חיים ביבס: כשהגיע המועד עצמו כל הטיסות הפכו להיות מ-11:00 עד 01:00 בלילה.

<חיים ביבס: אין דבר וחצי דבר בין מה שאומרים למה שקורה בפועל.

<חיים ביבס: למה עשו את זה?

<חיים ביבס: בדיוק בשביל מה שהוא אומר.

<חיים ביבס: הם לא רוצים לשלם פיצוי.

<חיים ביבס: כדי לא לשלם פיצוי לקחו וסגרו את נושא התמ"א.

<חיים ביבס: הם לא רוצים לשלם על זה שמעבירים.

<חיים ביבס: הם לא רוצים לעשות שום דבר למניעת רעש.

<חיים ביבס: הם לא רוצים לבדוק את הבטיחות.

<חיים ביבס: רבותיי, יש פה דבר אחד מרכזי.

<חיים ביבס: הם לקחו את המסלול , בנו אותו בצורה של צפון דרום.

<חיים ביבס: יצרו מצב אופטימאלי מבחינת בטיחות.

<חיים ביבס: צריך לקחת את המצב האופטימאלי, לא לבוא ולנסות להגמיש את הבטיחות על חשבון הרעש.

<חיים ביבס: אסור שיהיה מצב שהבטיחות באה על חשבון הרעש.

<חיים ביבס: בנושא הרעש לא יקרה שום דבר.

<חיים ביבס: משרד הפנים צריך להיכנס פנימה ולהכריח את רשות שדות התעופה וכל גורם אחר לבוא.

<חיים ביבס: אמר אור יהודה, ובצדק, שהוא לא יכול לבנות בניינים, שהוא לא יכול שום דבר, שהוא גם לא מקבל את הפיצוי עבור התושבים שנפגעו בגלל ירידת ערך.

<חיים ביבס: כולם פוחדים, כי מדובר בירידת ערך של מאות מיליוני שקלים, אולי מיליארדים, לכן כולם בורחים.

<חיים ביבס: להרוויח מזה כולם רוצים.

<חיים ביבס: איפה שאנשים נפגעים לא נותנים.

<חיים ביבס: הגיע הזמן לשים את הדברים.

<חיים ביבס: אני אומר קודם בטיחות, אחר כך רעש.

מירי רגב: אתה מדבר על הפיצויים ועל המיגון.

<חיים ביבס: אני מדבר על הבטיחות, על הרעש ועל הפיצויים.

<חיים ביבס: צריך להבין שארנון כבר קיבל את הפיצוי.

<חיים ביבס: הוא כבר בתוך הפיצוי.

<חיים ביבס: הוא בא אלינו ואומר: את הכסף שלי קיבלתי, תלכו קיבינימט.

<חיים ביבס: אני אומר שצריך לקחת את הבטיחות בדרגה ראשונה.

<מוטי ששון: 28 אלף יחידות דיור בדרומה של העיר חולון.

<מוטי ששון: בגלל ההרחבה של תכנית נתב"ג 14 אלף יחידות דיור בוטלו.

<מוטי ששון: הנה מצוקת הדיור במדינת ישראל.

<מוטי ששון: מי פיצה את חולון בלמעלה ממיליארד שקל?

<עוזי יצחקי: אני רוצה להודות על הדיון.

<עוזי יצחקי: הוא בהחלט חשוב.

<עוזי יצחקי: אנחנו מבינים את המצוקה .

<עוזי יצחקי: זה לא בא ממקום רע.

<עוזי יצחקי: משרד התחבורה מבצע את תפקידו.

<עוזי יצחקי: אין שום כוונה לבוא ולפגוע באזרחים.

<עוזי יצחקי: זה בכלל לא במטרות ולא בכיוון שלנו.

<עוזי יצחקי: שר התחבורה בחודשים ובשנים האחרונות של שנות כהונתו הוכיח שהציבור הוא בראש וראשונה.

<עוזי יצחקי: זה הבסיס לדברים.

<עוזי יצחקי: השמיכה קצרה.

<עוזי יצחקי: אנחנו רואים את זה בדיון פה בין ראשי הרשויות.

<עוזי יצחקי: המדינה קטנה, השמיים מצומצמים והצרכים הביטחוניים בעייתיים מאוד, כפי שכולנו יודעים.

<עוזי יצחקי: אנחנו אי בתוך אזור גועש וגודש.

<עוזי יצחקי: צריך לראות איך אנחנו פועלים ונותנים מענה לצרכים הבטיחותיים שהם מאוד קריטיים.

<עוזי יצחקי: הבטיחות בטיסה, הבטיחות בתעופה, זה משהו שהוא קריטי, זה משהו שהוא מאוד מורכב.

<עוזי יצחקי: מומחים שהבאנו מחו"ל והיו שותפים לעבודת המטה ציינו את ההגבלה ואת המגבלות הקשות מאוד מחינת בטיחותית ומבחינה ביטחונית.

<עוזי יצחקי: אנחנו ידעים שמעבר למקום מסוים יש בעיה בתוך השטחים שלנו ושיש כמובן גם עניינים תפעולים.

<עוזי יצחקי: כשמטוסים מגיעים אנחנו לא יכולים לבוא ולהוציא את עצמנו.

<עוזי יצחקי: מטוסים ממריאים ליעדים מסוימים ומגיעים מיעדים מסוימים.

<עוזי יצחקי: זאת תעופה בינלאומית, זאת תעבורה אווירית כלל עולמית.

<עוזי יצחקי: מטוס שיוצא, כמו שאמרו פה, ממקום מסוים גם צריך לנחות.

<עוזי יצחקי: למטוסים שטסים מפה יש גבול עד מתי הם יכולים לנחות ביעדים שאליהם הם טסים.

מירי רגב: להם יש גבול, לנו אין גבול.

מירי רגב: תמיד הם יוצרים לנו - -

<עוזי יצחקי: זה בכלל העולם.

<עוזי יצחקי: זה בתעבורה אווירית בינלאומית.

<עוזי יצחקי: גם את העניין הזה צריך לקחת בחשבון.

<עוזי יצחקי: הצרכים התפעולים והבטיחותיים מגבילים מאוד, קשים מאוד, מורכבים מאוד.

<עוזי יצחקי: הנושא מורכב, צריך לבוא ולמצוא את האיזונים.

זבולון כלפה: כמו שאתה אומר, השמיכה קצרה.

זבולון כלפה: למה מראש לא ללכת לכיוון של פתרון נוסף, כמו להשתמש בשדות התעופה הצבאיים, או לרדת דרומה?

זבולון כלפה: יש מספיק פתרונות.

<ארנון גלעדי: לא רק זה.

<ארנון גלעדי: הם גם לא לקחו בחשבון את כמות האוכלוסייה שנמצאת בכל מסלול.

<ארנון גלעדי: בין אלף תושבים ל-150 אלף תושבים המרחק גדול.

<עוזי יצחקי: כדי לקבל את ההחלטה שר התחבורה שמע את כל הגורמים המקצועיים.

<עוזי יצחקי: ראש הרשות לתעופה אזרחית ביצע שימועים בכתב ובעל-פה לכל הגורמים הנוגעים בדבר.

<עוזי יצחקי: ההחלטה שהתקבלה היא לאחר שנבחנו כל ההיבטים.

מירי רגב: זאת לא אחריותו ולא סמכותו של השר לשמוע את ההיבטים.

מירי רגב: זאת החלטה של המועצה הארצית.

מירי רגב: מה לו ולמועצה הארצית?

מירי רגב: שהוא יבנה כיכרות, ידאג למחלפים.

מירי רגב: מה זה קשור לזה?

<עוזי יצחקי: הוא לא רוצה להחליף אף אחד.

מירי רגב: אלה ענייני תמ"א.

דוד ביטן: הוא צריך לשמוע את הצדדים.

מירי רגב: לגבי הנתיבים.

מירי רגב: זה קשור במועצה הארצית.

<עוזי יצחקי: ההחלטה התקבלה לפי החוק.

<עוזי יצחקי: משרד התחבורה הוא לא עבריין.

<עוזי יצחקי: ברוך השם, יש לנו יועצת משפטית ותיקה ובעלת מוניטין שלא מאפשרת, ובצדק, בתיאום עם כל הגורמים המשפטיים ברשות התעופה האזרחית וברשות שדות התעופה.

<עוזי יצחקי: הכל נעשה לפי החוק.

<עוזי יצחקי: לא חרגנו משום דבר.

<ארנון גלעדי: יש חריגה של המשרד להגנת הסביבה.

<ארנון גלעדי: הוא אומר שלא חורגים, אבל חורגים.

מירי רגב: אני מבקשת התייחסות לגבי הפיצוי, לגבי הנחיתות.

<עוזי יצחקי: אני אתחיל בעניין של הנחיתות.

<עוזי יצחקי: בעניין של הנחיתות לקחנו בחשבון את ההיבטים הבטיחותיים ואת הצרכים התפעוליים של השדה.

<עוזי יצחקי: השדה נבנה עשרות שנים בעבר.

<עוזי יצחקי: היום הוא מה שנקרא תקוע בתוך לב ליבה של האוכלוסייה של מדינת ישראל.

<עוזי יצחקי: עם זה אנחנו צריכים לבוא ולהתמודד.

<עוזי יצחקי: האפשרויות מוגבלות מאוד.

<עוזי יצחקי: אני אגיד כמה מילים לגבי הנחיתות עצמן.

<עוזי יצחקי: גורמי הצבא היו מעורבים.

<עוזי יצחקי: ישנן נחיתות ונתיבים במקומות רגישים.

<עוזי יצחקי: אני לא יכול להרחיב על זה, אבל זה קיבל את האישור של גורמי הביטחון.

<עוזי יצחקי: לנקודה הזאת, שהיא מאוד בעיתית, היינו צריכים לתת דגש.

מירי רגב: אני רוצה להבין האם השר, שזה במסגרת אחריותו, מתכוון לצמצם או להגביל את נושא הנחיתות.

מירי רגב: אני רוצה התייחסות לגבי חלון הזמנים של ההמראות.

מירי רגב: אני רוצה לדעת אם אתם פועלים בניגוד לחוק.

<עוזי יצחקי: אנחנו פועלים בהתאם לחוק.

<עוזי יצחקי: את זה הדגשתי ואמרתי.

<עוזי יצחקי: משרד התחבורה הוא לא עבריין.

מירי רגב: בהמראות יש בעיה קשה.

מירי רגב: אנחנו בעניין הזה נלך נגד משרד התחבורה להליך יחד עם ראשי הערים, כמו שהצלחנו לתקן בעניין הגז שאמרו שזה יהיה בעמק חפר ובסוף זה בים.

מירי רגב: למה?

מירי רגב: כי החלטנו ללכת כעותרים עם המועצה הארצית.

מירי רגב: אני אומרת חד וחלק שעל מה שבניגוד לחוק, על מה שהוא לא בסמכות משרד התחבורה אנחנו נלך עד הסוף.

מירי רגב: אתה לא יכול להמריא בשעות קבועות בלילה, אלא רק בחריגים.

מירי רגב: השאלה מי אישר את זה.

מירי רגב: אני רוצה לדעת את התשובה לגבי הנחיתות.

<מוטי ששון: לא מדווחים.

<עוזי יצחקי: אנחנו פועלים לפי החוק.

<עוזי יצחקי: אנחנו משרד ממשלתי, מדינה.

מירי רגב: איך אתה ממריא שם כל כך הרבה פעמים?

<עוזי יצחקי: זה לפי החוק.

<עוזי יצחקי: כל הדברים שעשינו הם לפי החוק.

<תומר רוזנר: אדוני המנכ"ל, החלטת הממשלה והחלטת בית המשפט היא שהמראות לא אפשריות לפני שעה 05:50 בבוקר.

<תומר רוזנר: לוח הטיסות הקבוע - הסתכלתי עליו בבוקר - קובע טיסות של סוויס אייר בשעה 04:50 כטיסה קבועה בכל ימות השבוע, ועוד 6 טיסות קבועות.

<תומר רוזנר: זה לא חריג.

<תומר רוזנר: תסביר לי איך החריג הפך לקבוע.

<עוזי יצחקי: אנחנו פועלים לפי סמכויות ולפי החוק.

<עוזי יצחקי: אם יש דברים שהם חריגים והם צרכים תפעוליים ותעופתיים, הם מבוצעים בהתאם לסמכות משרד התחבורה, רשות שדות התעופה.

<עוזי יצחקי: אף אחד לא בא וחרג.

<עוזי יצחקי: אותן טיסות שציין היועץ המשפטי, נעשו לפי ההליך המסודר ולפי התיאום בין כל הגורמים.

מירי רגב: אנחנו נבקש את חוות הדעת לפני שנשקול כיצד אנחנו פועלים בעניין.

<דוד יוסף: מה אומר חוק בריאות העם?

<דוד יוסף: אתה צריך לדאוג לבריאות העם.

<דוד יוסף: אתה עושה הכלרה במים כדי שהעם יהיה בריא.

<דוד יוסף: אתה צריך לתת לו 6 שעות שינה מטכ"ליות כדי שהוא יהיה בריא.

<דוד יוסף: אני לא רוצה שתיתן פיצוי לאבא שלי.

<דוד יוסף: אם שמת לו חופן של דולרים ביום והוא לא יכול לישון בלילה, הוא לא יכול ליהנות מהדולרים האלה כי הוא מפהק כל הזמן.

<דוד יוסף: כל הסיפור הזה של הפיצוי ושאתה פועל לפי החוק הוא לא נכון.

<דוד יוסף: התפקיד שלנו, שאנחנו לא עושים אותו נכון, הוא לשמור על הציבור, להגן ולשרת אותו, כמן שכתוב בכתובה של אישה, שאתה צריך לדאוג לכסותה, לפרנסתה.

<דוד יוסף: זה מה שצריך לעשות לציבור.

<דוד יוסף: אתה לא יכול להגיד לי, שמע, אני אתן לך פיצוי ושאבא שלך לא יישן בלילה.

<דוד יוסף: זה לא יכול להיות ככה.

<דוד יוסף: בריאות העם זה לתת לפחות כמה שעות שינה מטכ"ליות בלילה.

<עוזי יצחקי: כמה מילים לגבי החלופות.

<עוזי יצחקי: היו מספר החלטות ממשלה, כפי שציינו פה, לגבי העניין של נבטים.

<עוזי יצחקי: בוצעה עבודת מטה.

<עוזי יצחקי: אני רוצה לצין שמרבית או כמעט כל, על פי מה שאנחנו יודעים, שרי הממשלה, כולל שר התחבורה, השר לפיתוחי הנגב והגליל, תומכים.

<עוזי יצחקי: בחודשים האחרונים התברר באופן ברור וחד משמעי שמבחינה מבצעית תעופתית, ואני אומר את זה לצערנו הרב, אין חיים בצוותא מבחינת שדה התעופה בנבטים.

<עוזי יצחקי: זה באמת צער רב.

<עוזי יצחקי: זה באמת מצב לא טוב, כי הפרויקט הזה יכול היה לפתח את הנגב, לתת מענה תעופתי ולתת פיתוח אדיר לאזור כולו.

<עוזי יצחקי: נכון לעכשיו, וזאת ההמלצה המקצועית של גורמי הביטחון ושל חיל האוויר, נבדק העניין הזה אצלנו כגורמים אזרחיים.

<עוזי יצחקי: ראש התעופה האזרחית בדק את זה באופן אישי.

<עוזי יצחקי: לצערנו הרב, השורה התחתונה היא שלגבי שדה התעופה בנבטים אין חיים בצוותא.

<עוזי יצחקי: ממשלת ישראל מקדמת בימים אלה חלופה נוספת, שהיא החלופה של רמת דוד.

<עוזי יצחקי: יש דיבור עם הצבא, יש עבודת מטה שמבוצעת.

<עוזי יצחקי: בשבוע שעבר הייתי אצל מנכ"ל משרד הביטחון, וקיבלתי אור ירוק ממנו להמשיך ולקדם את הפרויקט.

<עוזי יצחקי: אתמול גם נפגשנו עם רשות מינהל מקרקעי ישראל.

<עוזי יצחקי: העניין הזה מתחיל להתקדם.

<עוזי יצחקי: מגובשת בימים אלה החלטת ממשלה.

<עוזי יצחקי: אני לא יכול לפרט יותר מידי מבחינה מבצעית, אבל יש שם פינוי צבאי.

<עוזי יצחקי: זאת אפשרות מאוד מעשית שתיבדק מבחינה תעופתית לגבי העניין של שדה תעופה משלים.

<עוזי יצחקי: לגבי תכניות ארוכות טווח - -

מירי רגב: זה לא מעניין אותי.

מירי רגב: תקשיב, לא באת פה לאקדמיה.

מירי רגב: לא אמרת כלום.

<ארנון גלעדי: מה קורה עכשיו?

מירי רגב: דיברת המון דיבורים בלי להגיד כלום.

מירי רגב: אמרת "אנחנו מקדמים ואנחנו מקדמים".

מירי רגב: נגיש לכם את הצל"ש בסוף הדיונים.

מירי רגב: לא נתת לי תשובות ברורות.

מירי רגב: לגבי חלון ההמראות הבנתי שאתם לא פועלים על פי החוק.

מירי רגב: לא נתת לי תשובה לגבי צמצום היקף הנחיתות.

מירי רגב: בנושא של התמ"א שר הפנים נרדם בשמירה.

מירי רגב: אנחנו נעיר אתכם בחזרה.

מירי רגב: אנחנו נביא לפה את בינת שוורץ בעניין הזה כדי שיתעוררו קצת.

מירי רגב: בקיצור, כולם רדומים.

מירי רגב: האזרחים שלנו ערים בלילה מהרעש של המטוסים, כאשר כל האחרים ישנים בשקט.

מירי רגב: המון מילים ולא אמרת כלום.

מירי רגב: הבנו לגבי רמת דוד.

מירי רגב: על הכיפק, מצוין.

מירי רגב: התשובה שנתת לי לגבי חלון ההמראות היא תשובה שהיועץ המשפטי אומר שהיא בניגוד לחוק.

מירי רגב: אתם פועלים בניגוד לחוק.

מירי רגב: אני מבקשת את חוות הדעת של היועץ המשפטי שלכם.

מירי רגב: אנחנו נקיים דיון תוך שבועיים בנושא הזה.

מירי רגב: ביקשתי לדעת לגבי נחיתות.

מירי רגב: לא נתת לי תשובה לגבי נחיתות.

מירי רגב: הנחיתות זאת רק ההחלטה שלו, זאת לא החלטת ממשלה.

מירי רגב: האם הוא קיבל איזו שהיא החלטה לצמצם את כמות הנחיתות או לא?

<עוזי יצחקי: ההחלטה שרירה וקיימת.

מירי רגב: הבנתי.

מירי רגב: אנחנו נסכם את הדיון.

מירי רגב: אני רוצה להודות למנכ"ל שהגיע ולא אמר כלום.

מירי רגב: אנחנו ממשיכים באותה מדיניות.

מירי רגב: השר לא עם הפנים לציבור.

מירי רגב: צריך להגיד את זה באופן חד וברור.

מירי רגב: משרד התחבורה לא ערני לנגזרת של שמיים פתוחים.

מירי רגב: מה שמעניין פה זה ההכנסות למדינה ולא אזרחי המדינה.

מירי רגב: צריך להגיד את זה חד וברור.

מירי רגב: יש כאן שני דברים.

מירי רגב: לצערי, ועדת הפנים לא יכולה להיות אחראית על הכל.

מירי רגב: על שני דברים אנחנו נהיה אחראים.

מירי רגב: אחד, אני מבקשת לדעת מה היא חוות הדעת המשפטית שפועלים בניגוד לחלון הלילה.

מירי רגב: אני מבקשת לקבל אותה בעניין ההמראות.

מירי רגב: אני מבקשת לדעת האם משרד התחבורה פועל בניגוד לחוק.

מירי רגב: לגבי הסוגיה של התמ"א, אני מבקשת שבינת שוורץ תגיע לכאן ותסביר לי את כל סוגית התמ"א בעניין שינוי נתיבי הטיסה.

מירי רגב: מנכ"ל משרד הפנים אמור להגיע לפה לגבי הכנסות רווחים באותו יום.

מירי רגב: באותו יום לעשות לו דיון מקדים בעניין הזה.

מירי רגב: אני מבקשת שיבוא המנכ"ל.

מירי רגב: אני מבקשת מכתב חמור לשר הפנים .

מירי רגב: הם פשוט נרדמו פה בשמירה.

מירי רגב: אני רוצה לדעת מה קורה עם התמ"א, האם שינוי נתיבי הטיסה הם בניגוד לתמ"א או בהתאם לתמ"א, מדוע לוועדות הציבוריות והמקצועיות ראשי ערים לא מוזמנים.

מירי רגב: שיבוא לפה המנכ"ל עם בינת שוורץ ויתנו לי תשובה לגבי הדברים האלה.

מירי רגב: לגבי נושא הנחיתות.

מירי רגב: הנושא הזה נמצא בהחלטת משרד התחבורה.

מירי רגב: לצערי, ועדת הפנים לא אחראית על משרד התחבורה.

מירי רגב: אנחנו קיבלנו החלטה שאנחנו הולכים לקמפיין ציבורי נגד שר האוצר בענייני תאגידי המים.

מירי רגב: צריך לקבל החלטה אם אנחנו הולכים לקמפיין ציבורי נגד שר התחבורה.

מירי רגב: את זה אתם תקבלו.

מירי רגב: אני איתכם.

מירי רגב: אם מקבלים החלטה שאנחנו הולכים כאן לקמפיין ציבורי אמיתי נגד החלטה של אדם אחד בעניין הרעש, אני איתכם.

מירי רגב: אני יכולה פה מבחינת הוועדה לכפות שני דברים.

מירי רגב: אחד, בעניין של המועצה, להבין מה קורה פה בעניין התמ"א, ואנחנו נבדוק את זה.

מירי רגב: הדבר השני הוא בעניין חלון הזמנים, אם פועלים בניגוד לחוק או לא.

מירי רגב: את שני הדברים האלה נעשה כי זה בסמכות הוועדה.

דוד ביטן: אמרת שבסיכום יהיה עניין הנחיתות.

מירי רגב: לגבי הנחיתות דיברתי.

מירי רגב: אנחנו מדברים על צמצום הנחיתות בלילה.

מירי רגב: השר היה אמור לתת לנו תשובה על צמצום כמות הנחיתות בלילה, על כך שיהיה חלון.

מירי רגב: מה שהוא עושה עם ההמראות הוא צריך לעשות עם הנחיתות.

מירי רגב: זה מה שאנחנו מבקשים.

מירי רגב: הוא פועל בניגוד לחוק ועל פי עמדתו.

דוד ביטן: שזה לא יגיע לראשון ולחולון.

דוד ביטן: אמרת שזה יהיה בסיכום.

מירי רגב: לא אמרתי את זה.

מירי רגב: דיברתי על צמצום הנחיתות בלילה בדרום תל-אביב.

<מוטי ששון: לא פתיחה.

מירי רגב: לא פתיחה.

<חיים ביבס: למה?

<חיים ביבס: גם אנחנו נגיד שאנחנו רוצים צמצום.

<חיים ביבס: אל תיכנסי להגדרות.

<חיים ביבס: בשביל זה יש דיון בבית משפט.

מירי רגב: אני לא אמרתי להרחיב.

מירי רגב: נחכה לתשובת בית המשפט.

דוד ביטן: מכל הדיון הזה יכול לצאת הפוך.

מירי רגב: הסוגיה של נחיתות בלילה הגיעה דרך תושבי דרום תל- אביב.

מירי רגב: בקשתי לשר נענתה בשלילה אלי ולתושבי דרום תל אביב.

מירי רגב: ביקשנו, ואת זה צריך להבהיר - -

<ארנון גלעדי: ישובים בחבל מודיעין - -

מירי רגב: ביקשתי לצמצם בלילות את הנחיתות בדרום תל אביב.

דוד ביטן: אבל בלי להרחיב.

מירי רגב: לא דיברתי על הרחבה.

מירי רגב: אתה הכנסת את ההרחבה.

דוד ביטן: לא נכון.

מירי רגב: אני מבהירה שוב לטובת הפרוטוקול שלא דיברתי על הרחבה, דיברתי על צמצום.

מירי רגב: הדבר השלישי שאני מבקשת לבחון, שעל זה הם כן צריכים לתת לנו תשובות ברורות, זה מה קורה עם פיצוי ומיגון של אותם תושבים כתוצאה מהרעש.

מירי רגב: בגלל שהמשרד להגנת הסביבה כפוף למשרד הזה הוא יצטרך לבוא ולהגיד לנו בשינוי המתווה מי נפגע, מה סכום הפיצוי, מתי אמורים לשלם את זה.

<ארנון גלעדי: אנחנו לא רוצים פיצוי.

<ארנון גלעדי: אנחנו לא רוצים כסף.

מירי רגב: שלושת הדברים שאני מבקשת שהוועדה תדון בהם: אחד, תכנית המתאר.

מירי רגב: שניים, חלון ההמראות.

מירי רגב: שלוש, נושא הרעש והפיצוי.

מירי רגב: בנושא הנחיתות תשובת השר הייתה שלילית.

מירי רגב: אם אתם, ראשי הערים, רוצים ללכת למחאות ציבוריות, אני איתכם.

מירי רגב: הדיון יהיה בעוד שבועיים, עוד במושב הזה.

מירי רגב: תודה רבה לכולם.